Deg unasir-a, amalas yesseqdec aglam (anasir agelman) akken ad aɣ-dyessiweḍ kra n tektiwin ɣef uwadem-a n wungal n Charles Dickens. Tamusni am ta ur d-tekki ara seg wulac ; d ayen yeɣra umaru i d-yessaweḍ s yimi n umalas agensay i yefren. D aya (d wayen-nniḍen, ad t-nwali ɣer sdat) i dyeskanen anect yebbeɣ umaru deg tsekla d yidles n tmura-ya n Umalu. Rnu ɣer usmeḍren-a aseklan, timusniwin i d-yeddan deg unasir-a ɣef waṭṭan-a n uqundel :  Wagi mačči d iḍes, wagi d aqundel i s-qqaren! Nekkni s izuranen-agi, tugaraɣ tassemt, agerjum ur yessufuɣ azwu akken ilaq. Dɣa, mi nessers iman-nneɣ, ad neqqundel. S tefransist qqaren-as syndrome n Mister Pickwick  (sb. 8-9).